T-84

**T-84** je ukrajinski glavni borbeni tenk proizašao iz tenka T-80, tačnije na njegovoj verziji sa dizelskim motorom T-80UD. Uveden je u operativnu upotrebu ukrajinskih oružanih snaga 1999. godine.

## Proizvodnja 
T-84 je zapravo nastavak razvoja tenka T-80 kojeg je projektovao biro KMDB iz Harkiva. Glavni cilj ovog projekta je bio izboriti nezavisnost ukrajinske namjenske industrije od Rusije nakon što je došlo do potekošća o ispunjavanju obaveza iz ugovora prodaje T-80UD tenkova Pakistanu. Glavna razlika po pitanju vanjskog izgleda od prethodnih tenkova je nova ukrajinska zavarena kupola koja je zamijenila lijevanu rusku kupolu (neki od T-80 tenkova isporuöenih Pakistanu imaju ukrajinske kupole, ali im nedostaju druga poboljšanja od T-84 tenka).

Značajna karakteristika T-84 tenka je omjer snage i mase koji iznosi 26 KS/t. Tenk je projektovan da dobro izdrži klime sa visokim temperaturama što uključuje klimatizaciju prostora posade.

Nakon raspada SSSR-a fabrika Mališev nije bila više u stanju nabavljati keramičke module iz Rusije, umjesto toga se po pitanju zaštite upotrebljava guma. Ukrajina je proizvela nekoliko različitih verzija i prototipova ovoga tenka namijenjenim domaćem i inostranom tržištu.

## Opis tenka 
### Naoružanje 
Oplot MBT koji je kasnija verzija T-84 je naoružan glatkocijevnim topom KBA-3 125&nbsp;mm, suspregnutim mitraljezom KT-7.62 7.62&nbsp;mm i  teškim mitraljezom 12.7&nbsp;mm KT-12.7 koji ima ulogu protivavionske zaštite. Top tenka se puni pomoću automatskog punjača topa i ima mogućnost ispaljivanja visokoeksplozivne municije, kinetičkih penetratora ikumulativne municije.

Tenk može također iz svoje topovske cijevi vršiti ispaljivanje laserski navođenih projektila u borbi protiv neprijateljskih tenkova, oklopnih vozila i helikoptera u dometu do 5000  metara. Također može vršiti paljbu po ciljevima koji su u pokretu. Tandemska bojeva glava postavljena na projektil može uspješno djelovati protiv eksplozivno-reaktivnog oklopa i drugih modernih oklopnih zaštita.

Tenk je opremljen sa 46 projektila u borbenom kompletu od kojih se 28 nalazi u automatkom punjaču topa. Suspregnuti mitraljez ima kapacitet spremnika od 1250 metaka, mitrljez 12.7&nbsp;mm 450, a psoada takđer raspolaže sa 450 metaka za automat AKS.

Sistem za upravljanje paljbom (SUP) je savremen i ima visoku vjerovatnoću pogađanja cilja iz pokreta, danju i noću, uz mogućnost da i komandir tenka gađa. Nišandžija na raspolaganju ima stabiliziranu dnevnu nišansku spravu 1G46 "Irtiš" s povećanjem 2,7x i 12x, integriranim laserskim daljinometrom i uređajem za vođenje raketa. Za ciljanje noću upotrebljava se uređaj T01-K01 dometa 600-900 metara u pasivnom režimu i 1300 m u aktivnom režimu (uz upotrebu IC reflektora). Na tenkove predviđene za izvoz se umjesto nišana T01-K01 ugrađuje termovizijski sistem Buran-E. Komandir za osmatranje koristi dnevno-noćnu spravu TKN-4S "Agat", kojom danju može otkriti ciljeve na udaljenosti od 5000 m, a noću na 900 m. U sastav sistema za upravljanje paljbom ulaze još i balistički računar 1V528 i stabilizator topa 2E42. Budući da ova elektronska oprema ne spada u najsavremenija rješenja, proizvođač nudi i mogućnost ugradnje elektronike zapadnog porijekla.

### Oklopna zaštita 
Oklopna zaštita je na istom nivou kao kod tenka T-80U. Kao i kod svih savremenih tenkova na prednjem dijelu kupole i tijela vozila primijenjen je višeslojni oklop. Na vozilo je postavljen i eksplozivni reaktivni oklop (ukrajinska verzija sličnog ruskog oklopa Kontakt-5) koji štiti od kumulativnih projektila i znatno umanjuje efikasnost potkalibarskih penetratora.
Tenk T-84 opremljen je optoelektronskim sistemom za aktivnu odbranu Štora-1. Sistem se sastoji od signalizatora laserskog zračenja, lansera dimnih kutija i dva IC ometača koji smanjuju vjerojatnost pogađanja protivničkih protivoklopnih vođenih raketa.

### Pokretljivost 
Za pogon tenka koristi se dvotaktni 6-cilindrični dizelski motor 6TD-2, s vodenim hlađenjem i direktnim ubrizgavanjem goriva. Maksimalna snaga motora je 1200 KS pri 3000 obrtaja u minuti. Prednosti ovog motora u odnosu na konkurentni agregat V-46 su nešto manja potrošnja goriva, manje dimenzije i izbacivanje ispušnih plinova kroz hladnjak (čime se smanjuje IC odraz tenka). Međutim motor 6TD-2 ima i nekoliko ozbiljnih mana - kraći vijek trajanja, manju pouzdanost, probleme s hlađenjem pri visokim temperaturama i višu cijenu. Zato je u tenk na zahtjev moguće ugraditi i slabiji motor 6TD-1 (1000 ks), koji je znatno pouzdaniji i ima duži radni vijek.
Snaga se prenosi preko mehaničkog prijenosa s dva planetarna mjenjača (7 stepeni prijenosa za kretanje naprijed i jedan za natrag) i servo-hidrauličnim uređajem za upravljanje. Moguća je ugradnja savremenijeg prijenosa i gusjenica s gumenim papučama za kretanje po asfaltnim cestama.

## Verzije 
;T-84
:Modernizirana verzija T-80UD sa novom varenom kupolom i sistemom Shtora-1, nova elektronika, top, novi oklop i 6TD-2 dizelski motor snage 1.200 KS (895 kW).

;T-84U
:Nadogradnja T-84, bočne zaštite, eksplozivno-reaktivni oklop na kupoli sličan sistemu Kontakt-5, pomoćna pogonska jedinica, termovzija, satelitska navigacija, laserski daljinometzar za komandira, referentni sistem i druge nadogradnje.

;T-84 *Oplot*
:T-84U sa novom varenom kupolom sa razdvojenom posadom od municije i zaštitom odjeljka municije i novim automatskim punjačem topa.

;T-84-120 *Yatagan*
:Prototip namijenjen za testiranje turske vojske koji je bio opremljen topom NATO kalibra 120 mm koji je mogao ispaljivati prilagođene navođene raketa 120 mm 9M119 Svir. Ugrađen je automatski sistem za promjenu stepena prijenosa, karakteriziraju ga izmjene SUP-a i sistema veze.

;T-84 *Oplot-M*
:MOdernizirani ili "BM Oplot" koji predstvalja najnoviju i najsofiticiraniju verziju ovog tenka sa unaprijeđenim oklopom i sistemima zaštite. Opremljen je panoramskom vizijom PNK-6.

;T-84 *Oplot-T*
:Verzija namijenjena izvozu u Tajland. Sadrži neke manje izmjene kako bi se zadovoljili zahtjevi kupca poput radija, klima uređaja. Tajland je poručio 49 ovih tenkova. Prvobitno planiarana isporuka tenkova trebala se odvijati do 2014. godine. Međutim zbog ratnih sukoba u Ukrajini do 2017. godine isporučeno je samo 25 ovih tenkova.

;BREM-84 *Atlet*
:Tenk za izvlačenje zasnovan na šasiji T-84 Oplot.

;BREM-T
:Tenk za izvlačenje zasnovan na šasiji T-84 Oplot-T.

;BMU-84
:Tenk polagač mosta.

;BTMP-84
:Prototip teškog borbenog vozila pješadije baziran na šasiji T-84 Oplot, izduženim trupom, dodatnim parom kotača i prostorom za 5 vojnika.

## Korisnici 
*: ukrajinske kopnene snage imaju u uoptrebi 10 tenkova T-84 Oplot.
*: 1 primjerak koristi se za tehničku analizu i za OPFOR trening. 
*: Trenutno se nalazi 49 primjeraka u operativnoj upotrebi.

## Reference 
Kategorija:Ukrajinski tenkovi